Foto: Meyer & Nicolaysen / Trondheim byarkiv
Format: Fotopositiv / Carte de visite Dato / Date: før 1879 Fotograf / Photographer Meyer & Nicolaysen Sted / Place: Bergen (Fotografens atelier) Wikipedia: Ole Kallem (1813 - 1885) Geni.com: Ole Kallem (1813 - 1885) Wikipedia: Avholdsbevegelsen Eier / Owner Institution: Trondheim byarkiv, The Municipal Archives of Trondheim Arkivreferanse / Archive reference: Tor.H43.B82.SC036 Merknad: Fra en samling bilder donert Trondheim byarkiv av Sigdis H. H. Charbellet 2017. Bildene har tilhørt Sogneprest i Nærøy fram til 1889 Knud Thorkelsen og hustru Elen Christine Kopsland som bodde på prestegården i Kolvereid. - Påskrift foran: "Ole Kallem". Ole Kallem (1813 - 1885), emissær, legpredikant, avholdsmann, medstifter av Trondhjems Totalavholdsforening i 1878. Ole Mogensen Kallem var født på Sand i Ryfylke 13. februar 1813 og vokste opp på Barkved i Strand, like nord for Stavanger [NB: kan være Ole Haagensen - Det er en Ole Haagensen døpt i Februar 1813 i Sand og konfirmert 1828 i Strand]. Foreldrene var fattige og Ole måtte tidlig ut som gjeter for å tjene til mat og klær. Det ble smått med skolegang. Han lærte først som voksen å skrive. Da faren døde måtte Ole streve heime på den lille husmannsplassen og være med i Skudenesfisket. I 1836 kom han til en levende erkjennelse av sin synd og fikk fred ved troen på Kristi blod. Det var både gjennom brødrevennene og haugianerne i Stavanger han ble vunnet for Guds rike. Man merket alltid siden at han hadde mottatt påvirkning fra begge disse retninger. Det sterke evangeliske drag hadde han fra hernhuttene, og synet på helliggjørelsens alvor og kamp i forsakelse og Kristi etterfølgelse skyldte han haugianerne, særlig Haugvalstad og hans venner. Den stavangerske Bibel- og Traktatforening sendte Kallem som kolportør til fiskeværene. Siden gikk han inn for avholdssaken. I 1854 ble han sendt ut av samme forening for å spre Guds ord i Nordland og Finnmark. Sammen med Endre Johannessen reiste han til Tromsø og ble særdeles vel mottatt av biskop Juell, som snart forstod at han her ikke hadde for seg en alminnelig kolportør, og oppmuntret ham "indtrengende til ei at sette sit Lys som Taler under Skjeppen, men bruge sine Gaver ved enhver Anledning til Jesu Navns Forherligelse og Guds Riges Fremme." [...] [...] Fra høsten 1863 virket Kallem som emissær i Trøndelag krets av N.M.S. I 1866 flyttet han med familien fra Målselv til Levanger, og 1868 til Bergens-kanten, hvor han virket som emissær noen år, men flyttet så tilbake til Trøndelag og bodde i Strinda til 1879. De siste år av sitt liv bodde og virket han ved Skiens-kanten som misjonens og avholdssakens store talsmann og døde i Kristiania 29. mars 1885. [...] Fra Grotid i nord (Tromsø 1961) s. 56-59. [...] Den første faste misjonsemissæren som hovedstyret sendte til Trondhjems krets, var Nils Ylvisaker. Han begynte i 1861 og sluttet sju år etter da han ble kalt til prest blant nordmenn i Amerika. [...] Denne ene mannen kunne ikke tilfredsstille alle krava fra kretsen. Derfor ansatte kretsstyret en emissær for egen regning. Det var Ole Kallem fra Sand i Ryfylke. Han ble ansatt høsten 1863, foreløpig med to måneders årlig virketid. Han skulle ha 30 spd. for måneden iberegnet reiseutgifter, "dog med Udsigt til, dertil at blive tilstaaet et yderligere Tillæg, forsaavidt han maatte finde, at de medgaaede Udgifter til Reisen skulle overstige 5 Spd. pr. Maaned." For at hver forening skulle få besøk annethvert år, måtte imidlertid reisetida for begge emissærene utvides til fem måneder. Det ble gjort fra 1866 av, men da skulle Ylvisaker ha Gudbrandsdal, Østerdal og Rendal på si kappe foruten Trondhjems krets. Kallem er altså den første kretsemissæren i Trøndelag etter Iversen. Han var en taler som folk gjerne ville høre. Kretsstyret kaller ham et sted for "vår gamle, prøvede, uttrettelige Ole Kallem." Med enkelte avbrytelser arbeidet han i kretsen til han sa opp sommeren 1879. Kallem var født 13. februar 1813 og døde palmesøndag 1885. I forkynnelsen sin forente han det beste som både haugianerne og brødrevennene hadde å gi. [...] [...] En stilte altså visse krav til emissærene også når det gjaldt kunnskaper. Derfor ville en gjerne ha lærere til å reise. Ellers var flere av de eldre menn uten særlig skolegang. Ole Kallem lærte således å skrive først etter at han ble voksen. Men de hadde lært i Guds skole. Det ble også krevd vitnesbyrd fra gode menn både når det gjaldt kunnskaper, liv og lære ved ansettelsen av en ny emissær. [...] [...] I andre halvparten av femtiåra er det vekkelse i Tromsø og bygdene omkring. Det var Ole Kallem som var et redskap til den vekkelsen. Og etter hvert begynner det også å gry over Fosen og Namdal. Et større liv har begynt å røre seg, sier kretsstyret i 1866. I det hele blåste det ikke så lite av vekkelsens vind over mange bygder i landet ut gjennom sekstiåra. [...] [...] Ellers er den vekkelsen både til gudsliv og misjonskjærlighet som gikk for seg ut gjennom seksti- og syttiåra, menneskelig talt en frukt av emissærvirksomheten. Her har de gjort sin innsats både Ylvisaker, Kallem, Kaarbø, Aandahl og Nordsletten - foruten de mange ukjente som hadde gaven til å forkynne evangeliet om synd og nåde. [...] Fra I hellig tjeneste (1946) s. 76-77, 83, 89, 91. Kilder: - Johan B. Rian: I hellig tjeneste - Trøndelag krets av Det Norske misjonsselskap gjennom 100 år (Trondheim 1946) - urn.nb.no/URN:NBN:no-nb_digibok_2013082908162 - Olav Karlsen: Grotid i nord - av Nordnorges misjonshistorie de siste 100 år (Tromsø 1961) - urn.nb.no/URN:NBN:no-nb_digibok_2010091705026 - Digitalarkivet: Folketellingen 1865 - www.digitalarkivet.no/census/person/pf01038338001244 - Digitalarkivet: Folketellingen 1875 - www.digitalarkivet.no/census/person/pf01052377004987 Om fotografen: - Firmaet Meyer & Nicolaysen drev atelier i en stor have i Dræggen i Bergen og tok hovedsakelig bilder av geistlige og embedsmenn, tidsperiode 1862 - 1879. Fotograf Hans Jørgen Nicolaysen (1830 - 1907) overtok firmaet da Jahn Emanuel Meyer (1826 - 1880) ble syk i 1879. Kilder: Preus Museum: Register over norske fotografer - www.nb.no/pm/